ai4bharat/Pralekha huggingface dataset:
குடியரசுத் துணைத் தலைவர் செயலகம்
மக்களின் வாழ்க்கையை மாற்ற, ஆர்வம், ஈடுபாடு, கருணை ஆகியவற்றை காட்டுமாறு குடிமைப்பணி அதிகாரிகளுக்கு குடியரசுத் துணைத்தலைவர் அறிவுறுத்தல்
மக்களின் வாழ்க்கையை மாற்ற, ஆர்வம், ஈடுபாடு, கருணை ஆகியவற்றை காட்டுமாறு குடிமைப்பணி அதிகாரிகளுக்கு குடியரசுத் துணைத்தலைவர் திரு ஜெகதீப் தன்கர் அறிவுறுத்தியுள்ளார். குடியரசுத் துணைத்தலைவர் மாளிகையில் தம்மைக் காணவந்த 2021 மற்றும் 2022 தொகுதி இந்திய அஞ்சல்பணி பயிற்சி அதிகாரிகளிடையே பேசிய அவர், நம்பிக்கையை இழந்தவர்களுக்கு மனதிருப்தியையும், மகிழ்ச்சியையும் வழங்குவதை போன்ற மிகப்பெரிய விருது வேறு எதுவும் இல்லை என்று கூறினார்.
இந்தியா முன்னெப்போதும் இல்லாத அளவிற்கு வளர்ச்சியடைந்து வருவைதை குறிப்பிட்ட திரு தன்கர், விவசாயிகள் மற்றும் தொழிலாளர்களின் கடின உழைப்பாலும் முயற்சியாலும் ஊரகப்பகுதிகள் முன்னெற்றம் அடைந்துள்ளதாக தெரிவித்தார். உலக அளவில் இந்தியாவின் வளர்ச்சி நிறுத்த முடியாத அளவிற்கு சென்று கொண்டிருப்பதாக கூறிய அவர், 10 ஆண்டுகளுக்கு முன்னர் நாம் உலக பொருளாதாரத்தில் 10-வது இடத்தில் இருந்தோம் என்றும், இப்போது 5-வது இடத்திற்கு முன்னேறியுள்ளோம் என்றும் தெரிவித்தார்.
இளம் பயிற்சி அதிகாரிகள் வளர்ச்சியின் தூதுவர்கள் என்று கூறிய அவர், அமிர்த காலத்தில் வீரர்கள் என்றும் குறிப்பிட்டார். புத்தாக்கங்கள் மற்றும் திறன்களுடன் இந்தியாவை வளர்ச்சிப்பாதையில் கொண்டு செல்ல வேண்டும் என்றும் அவர் கேட்டுக்கொண்டார். அனைவரையும் உள்ளடக்கிய வளர்ச்சியை உறுதிசெய்வதுடன், நிதி உள்ளீடு, எளிதான சேவை விநியோகம் ஆகியவற்றை மேற்கொள்ள வேண்டும் என்று கேட்டுக்கொண்டார்.
மக்களிடையே ஒழுக்கம், நாட்டுப்பற்றுப் போன்ற பண்புகளை வளர்க்க வேண்டும் என்று வலியுறுத்திய தன்கர், ஒவ்வொரு அஞ்சலகமும், அடிப்படை கடைமைகளை விளம்பரப்படுத்த வேண்டும் என்று கேட்டுக்கொண்டார். இவ்வாறு செய்வதன் மூலம் மக்களிடையே அணுகுமுறையில் மாற்றத்தை உருவாக்கலாம் என்று அவர் கூறினார்.
SM/PKV/RS/KRS
(Visitor Counter : 60
உள்துறை அமைச்சகம்
பிரதமர் திரு.நரேந்திர மோடியின் பிறந்தநாளில் மத்திய உள்துறை அமைச்சர் திரு.அமித் ஷா வாழ்த்து
மத்திய உள்துறை அமைச்சர் திரு.அமித் ஷா, பிரதமர் திரு.நரேந்திர மோடியின் பிறந்தநாளான இன்று அவருக்கு வாழ்த்துத் தெரிவித்துள்ளார். திரு.அமித் ஷா வெளியிட்டுள்ள பல டுவிட்டர் பதிவுகளில், “நாட்டுச் சேவைக்கும், ஏழை மக்களின் நலனுக்காகவும் தம்மை அர்ப்பணித்துக் கொண்டுள்ள, தேசத்தின் மிகப் பிரபலமான தலைவர் பிரதமர் திரு.நரேந்திர மோடிக்கு பிறந்தநாள் வாழ்த்துகள். பல்வேறு மக்கள் நலக் கொள்கைகள் வாயிலாக ஒடுக்கப்பட்ட பிரிவினரை மைய நீரோட்டத்தில் இணைத்து, வலுவான இந்தியாவுக்கு அடித்தளமிட்டிருக்கும் பிரதமர் மோடி அவர்களின் வடிவில் தேசம் தனது தலைவரைப் பெற்றிருக்கிறது” என்று கூறியுள்ளார்.
வீட்டுவசதி, மின் சக்தி, ஏழை மக்களுக்கான வங்கிக் கணக்குகள், கழிப்பறை வசதிகள், ஏழை தாய்மார்களுக்கு உஜ்வாலா திட்டம் வாயிலாக சமையல் எரிவாயு வசதி போன்ற பல்வேறு வசதிகள் ஏற்படுத்தப்பட்டுள்ளதற்கு காரணம், பிரதமர் திரு.நரேந்திர மோடி அவர்களின் அர்ப்பணிப்பு உணர்வும், நிறைவேற்றியே தீருவது என்ற மன உறுதியும்தான் என்று திரு.அமித் ஷா தெரிவித்துள்ளார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1655529
•••••
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 சமீபத்திய தகவல்கள்
கடந்த 24 மணி நேரத்தில் நாட்டில் மொத்தம் 86,961 கொவிட் நோயாளிகள் குணமடைந்துள்ளனர். புதிய பாதிப்புகளில் 76 சதவீதம் 10 மாநிலங்கள் / யூனியன் பிரதேசங்களில் இருந்து பதிவாகியுள்ளன.
மகாராஷ்டிரா மட்டுமே 20,000 அதிகமான புதிய பாதிப்புகளுக்கு காரணமாக உள்ள நிலையில், ஆந்திரப் பிரதேசத்தில் இருந்து 8,000 பாதிப்புகள் பதிவாகியுள்ளன.
கடந்த 24 மணி நேரத்தில் 1,130 இறப்புகள் பதிவாகியுள்ளன. கொவிட் காரணமாக கடந்த 24 மணி நேரத்தில் இறந்தவர்களில் 86 சதவீதம் பேர் 10 மாநிலங்கள்/ யூனியன் பிரதேசங்களைச் சேர்ந்தவர்கள் ஆவார்கள்.
455 இறப்புகள் மகாராஷ்டிராவில் இருந்து பதிவாகியுள்ள நிலையில், உத்திரப் பிரதேசத்தில் 94 நபர்களும், கர்நாடகாவில் 101 நபர்களும் இறந்துள்ளனர்.
https://pib.gov.in/PressReleasePage.aspx?PRID=1657187
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 42.15 கோடிக்கும் அதிகமான கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 42.15 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், 71,40,000 தடுப்பூசி டோஸ்கள் அளிக்கப்பட உள்ளன.
இன்று காலை 8 மணி வரையிலான தரவுகளின் அடிப்படையில், மொத்தம் 40,03,50,489 டோஸ் தடுப்பூசி  பயன்படுத்தப்பட்டுள்ளது.
2.11 கோடிக்கும் அதிகமான  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737066
ரசாயனம் மற்றும் உரங்கள் அமைச்சகம்
நியாயமான விலை மற்றும் அத்தியாவசிய மருந்துகள் கிடைத்தல் ஆகியவற்றில் முக்கிய பங்காற்றுவதற்காக தேசிய மருந்துகள் விலை நிர்ணய ஆணையத்தை அதன் 23-வது நிறுவன நாளில் மத்திய அமைச்சர்கள் திரு. கவுடா மற்றும் திரு. மண்டாவியா பாராட்டினர்
தேசிய மருந்துகள் விலை நிர்ணய ஆணையத்தின்  நிறுவன நாளில், "அனைத்து மக்களுக்கும் கட்டுபாடியாகக்கூடிய சுகாதாரச் சேவை அமைப்பு என்னும் பிரதமர் திரு. நரேந்திர மோடியின் லட்சியத்தைப் பூர்த்தி செய்வதை நோக்கி, உயிர் காக்கும் மருந்துகள் தொடர்ந்து நியாயமான விலையில் கிடைப்பதை உறுதி செய்ய ஓய்வில்லாமல் உழைப்பதற்காக'" NPPA-வை பாராட்டினார். கோவிட்-19 பெருந்தொற்று காலத்தில் NPPA ஆற்றும் முக்கிய பங்கை அங்கீகரித்த அமைச்சர், "கோவிட்-19-இன் போது மருந்துகளின் தட்டுப்பாடு ஏற்படாமல் தவிர்த்த ஆணையம், செயல்மிகு கட்டுப்பாட்டு அறையின் மூலம் பொதுமக்களின் குறைகளையும் திறமையாகத் தீர்த்து வைத்தது. மேலும், கோவிட்டின் போது 120-க்கும் அதிகமான நாடுகளுக்கு இந்தியாவின் மருந்துகளை அனுப்பி வைத்து அவற்றின் தேவைகளைப் பூர்த்தி செய்தது," என்றார்.
NPPA ஆற்றும் முக்கியமான பங்கை இணை அமைச்சர் , கப்பல் அமைச்சகம் மற்றும் இணை அமைச்சர், ரசாயனம் மற்றும் உரங்கள் அமைச்சகம், திரு. மன்சுக் மண்டாவியா சுட்டி ஒன்றில் அங்கீகரித்தார். "அத்தியாவசிய மற்றும் உயிர் காக்கும் மருந்துகளின் விலைகளைக் கட்டுப்படுத்த NPPA உருவாக்கப்பட்ட ஆகஸ்ட் 29 இந்தியாவுக்கு ஒரு முக்கியமான தினமாகும். பிரதமரின் லட்சியமான ஆரோக்கியமான தேசத்தை இலக்காகக் கொண்டு தொய்வில்லாமல் உழைக்கும் NPPA , கோடிக்கணக்கான ரூபாய்களை பொதுமக்கள் சேமிப்பதற்கு உதவுகிறது," என்று அவர் கூறினார். தனது பணிகளுக்காக டிஜிட்டல் தொழில்நுட்பத்தை NPPA பயன்படுத்துவதைக் குறிப்பிட்ட இணை அமைச்சர், 1. மருந்துகளின் விலைகளைக் கண்காணிப்பதற்கான பார்மா சஹி தாம் செயலி மூலமும், 2. பொதுமக்களின் குறைகளைத் தீர்ப்பதற்கு உதவும் பார்மா ஜன் சமாதன் மூலமும், 3. மருந்து உற்பத்தியாளர்களிடம் இருந்து ஆன்லைன் மூலம் தகவல்களை சேகரிக்கும் பார்மா தகவல் வங்கியின் மூலமும் டிஜிட்டல் இந்தியா இயக்கத்துக்கு NPPA வலுவூட்டுவதாகக் கூறினார்.
பிரதமர் அலுவலகம்
மத்தியப் பிரதேசத்தில் புதிதாக நியமிக்கப்பட்டுள்ள ஆசிரியர்களுக்கான பயிற்சி நிகழ்ச்சியில் பிரதமர் ஆற்றிய உரையின் தமிழாக்கம்
வணக்கம்,
மத்தியப் பிரதேசத்தில் அரசுப் பணிகளில் இளையோர் சேரும் வகையில் மேற்கொள்ளப்பட்ட பிரச்சாரம் வேகமாக முன்னேறி வருகிறது. இதன் விளைவாக மாநிலத்தின் பல்வேறு மாவட்டங்களில் வேலைவாய்ப்பு முகாம்கள் நடத்தப்பட்டு ஆயிரக்கணக்கான இளைஞர்கள் தேர்ந்தெடுக்கப்பட்டு வருகின்றனர். ஆசிரியர்கள் பணியிடங்களுக்கு சுமார் 22,400 இளைஞர்கள் தேர்ந்தெடுக்கப்பட்டுள்ளனர். அவர்கள் உன்னத பணியான ஆசிரியர் பணியிடங்களுக்கான பணிநியமன ஆணைகளைப் பெற்றதற்கு பாராட்டுகளைத் தெரிவித்துக் கொள்கிறேன்.
நண்பர்களே,
நவீன மற்றும் வளர்ந்த இந்தியாவின் தேவைகளைக் கருத்தில் கொண்டு புதிய தேசிய கல்விக்கொள்கையை மத்திய அரசு செயல்படுத்தி வருகிறது. குழந்தைகளின் ஒட்டுமொத்த வளர்ச்சி, அறிவு, திறன், கலாச்சாரம் மற்றும் இந்தியாவின் மதிப்புகளை ஊக்குவிக்கும் வகையில் புதிய கொள்கை உருவாக்கப்பட்டுள்ளது. இந்த புதிய கல்விக்கொள்கையை செயல்படுத்துவதில் ஆசிரியர்களின் பங்களிப்பு மிக முக்கியத்துவம் வாய்ந்ததாகும். மத்தியப் பிரதேசத்தில் மிக பிரம்மாண்டமான முறையில் ஆசிரியர் பணியிடங்களுக்கான பிரச்சாரம் மிக வேகமாக முன்னேற்றம் கண்டு வருகிறது. இன்று தேர்ந்தெடுக்கப்பட்ட ஆசிரியர்களில் பகுதி அளவிற்கும் மேற்பட்டோர்கள் பழங்குடியினர் வசிக்கும் பகுதிகளில் பணியமர்த்தப்படுவதால் குழந்தைகளுக்கு மிகப்பெரிய அளவில் பலனளிக்கும். இந்த ஆண்டில் மத்தியப்பிரதேசத்தில் ஒரு லட்சத்திற்கும் மேற்பட்ட அரசுப் பணியிடங்களுக்கு தேர்வு செய்ய வேண்டும் என்ற இலக்கு நிர்ணயம் செய்யப்பட்டிருப்பது மகிழ்ச்சி அளிக்கிறது. இதில் 60,000 ஆசிரியர்களும் தேர்ந்தெடுக்கப்பட இருப்பது குறிப்பிடத்தக்கது. இதன் விளைவாக தேசிய சாதனை ஆய்வின் கீழ், மத்தியப் பிரதேசத்தில் கல்வியின் தரம் மிகப்பெரிய அளவில் வளர்ச்சியடைந்திருப்பது தெரிய வந்துள்ளது.
விளம்பரங்களுக்கு செலவு மேற்கொள்ளப்படாமலேயே இந்த மாநிலம் 17-வது இடத்திலிருந்து 5-வது இடத்திற்கு முன்னேறியுள்ளது. மாணவர்களுக்கும், ஆசிரியர்களுக்கும், மத்தியப் பிரதேச மாநில அரசுக்கும் வாழ்த்துக்களை தெரிவித்துக்கொள்கிறேன்.
நண்பர்களே,
வேலைவாய்ப்பு, சுயதொழில் போன்றவற்றிற்கு தேவையான திறன் மேம்பாட்டிற்கு மத்திய அரசு தனிக்கவனம் செலுத்தி வருகிறது. பிரதமரின் திறன் மேம்பாட்டுத் திட்டத்தின் கீழ் நாடு முழுவதிலும் திறன் மேம்பாட்டு மையங்கள் திறக்கப்பட்டிருப்பதன் விளைவாக இளைஞர்களுக்கு பயிற்சியளிக்கப்படுகிறது. இந்த ஆண்டின் மத்திய பட்ஜெட்டில், 30 திறன் மேம்பாட்டு சர்வதேச மையங்கள் திறக்கப்படும். அதில் இளைஞர்களுக்கு நவீனத் தொழில்நுட்பம் மூலம் பயிற்சியளிக்கப்படும். பிரதமரின் கைவினைக் கலைஞர்கள் திறன் மேம்பாட்டுத்திட்டத்தின் கீழ், சிறு கைவினைஞர்களுக்குப் பயிற்சி வழங்கப்பட்டு, குறு, சிறு மற்றும் நடுத்தர தொழில்துறையுடன் இணைப்பு ஏற்படுத்தப்படும்.
ஒருவருடைய வாழ்வில் தாய், ஆசிரியரின் தாக்கம் எவ்விதம் முக்கியத்துவம் வாய்ந்ததோ, அதைப்போல நீங்கள் மாணவர்களின் மனதில் முக்கிய இடத்தைப் பிடிக்க வேண்டும். உங்களுடைய கல்வி நாட்டின் நிகழ்காலத்தை உருவகப்படுத்துவதோடு மட்டுமல்லாமல் வருங்காலத்தையும் வளமாக்கும் நோக்கில் அமைய வேண்டும். ஆசிரியர்கள் கற்பிக்கும் கல்வி அறிவானது மாணவர்களுக்கு நேர்மறையான மாற்றத்தை உருவாக்குவதோடு மட்டுமல்லாமல் சமூகத்திற்கும் முன்னேற்றம் அமையும் வகையில், மாற்றம் ஏற்பட வேண்டும். நீங்கள் கற்பிக்கும் சிறந்த மதிப்புகள் இன்றைய தலைமுறையினர்க்கு மட்டுமல்லாமல் எதிர்கால சந்ததியினருக்கும் அதன் தாக்கம் இருக்க வேண்டும். மீண்டும் ஒருமுறை நான் உங்கள் அனைவருக்கும் வாழ்த்துக்களை தெரிவித்துக்கொள்கிறேன்.
நிதி அமைச்சகம்
நிதியமைச்சக அலுவலர்களுக்கு நிதியமைச்சர் தூய்மை உறுதிமொழி செய்து வைத்தார். வாழ்க்கையின் அனைத்து நிலைகளிலும் ‘ஒருமுறை மட்டுமே பயன்படும் பிளாஸ்டிக்’ ஒழிப்புக்கு உறுதியேற்கப்பட்டது
புதுதில்லியில் இன்று நிதியமைச்சக அலுவலர்களுக்கு மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் ‘தூய்மை உறுதிமொழி’ செய்து வைத்தார். வாழ்க்கையின் தனிப்பட்ட நிலையிலும் அலுவல் சார்ந்த நிலையிலும் ‘ஒருமுறை மட்டுமே பயன்படுத்தும் பிளாஸ்டிக்’ ஒழிப்புக்கு அரசு மற்றும் நிதியமைச்சக ஊழியர்கள் பெருந்திரள் பிரச்சாரத்திற்கு உறுதியேற்கப்பட்டது.
விழிப்புணர்வை உருவாக்கி ஒருமுறை பயன்படுத்தும் பிளாஸ்டிக்கிலிருந்து விடுபட்ட இந்தியாவை உருவாக்குவதல் என்ற மையப்பொருளோடு நிதியமைச்சகத்தால் 2019 செப்டம்பர் 11 முதல், அக்டோபர் 2 வரை, தூய்மையே சேவை இயக்கம் நடத்தப்படுகிறது.
----
(Visitor Counter : 67
மின்னணு மற்றும் தகவல் தொழில்நுட்பம்
மத்திய இணை அமைச்சர் ராஜீவ் சந்திரசேகர், அகமதாபாத்தில் ஸ்டார்ட்அப்கள், தொழில்முனைவோர் மற்றும் மாணவர்களுடன் பிரதமரின் புதிய இந்தியா தொலைநோக்கு பற்றி பகிர்ந்து கொண்டார்
“இந்தியாவில் வெற்றிபெற உங்களுக்கு பிரபலமான கடைசி பெயர் தேவையில்லை. கடின உழைப்பு, புதுமை ஆகியவை வெற்றியை மட்டுமே தீர்மானிக்கின்றன. நான் எனது தொழில்முனைவுப் பயணத்தைத் தொடங்கியபோது அப்படி இல்லை. நரேந்திர மோடி உருவாக்கி வரும் புதிய இந்தியா இது. 2014 க்கு முன், தொழில்முனைவு என்பது ஒரு விதி அல்லது நெறிமுறையை விட ஒரு விதிவிலக்காக மட்டுமே இருந்தது. நரேந்திர மோடி அரசு மற்றும் குஜராத் அரசின் செயல்திறனுள்ள கொள்கைகள் காரணமாக, இளம் இந்தியர்கள் வெற்றி பெறுவதற்கு இப்போது இருந்ததை விட சரியான தருணம் முன்பு இருந்ததில்லை.” என்று மத்திய மின்னணுவியல் மற்றும் தகவல் தொழில்நுட்பம் மற்றும் திறன் மேம்பாடு & தொழில்முனைவு துறை இணையமைச்சர் திரு ராஜீவ் சந்திரசேகர், குஜராத் பல்கலைக்கழகத்தில் 'இளம் இந்தியாவுக்கான புதிய இந்தியா: வாய்ப்புகளை உருவாக்குதல்' என்ற தலைப்பில் பேசினார்.
இளம் தொடக்கநிலையாளர்கள், தொழில்முனைவோர், மாணவர்கள் மற்றும் பல்கலைக்கழக ஆசிரியர்கள் அடங்கிய கூட்டத்தில் உரையாற்றிய அமைச்சர், 8 ஆண்டுகால மோடி அரசு இந்தியாவை எவ்வாறு உயர்த்தியுள்ளது என்பதை எடுத்துரைத்தார். "நீண்ட காலத்திற்கு முன்பு, இந்திய ஜனநாயகம் ஊழலுடன் தொடர்புடையதாக இருந்தது. டெல்லியில் இருந்து ஒரு பயனாளிக்கு அனுப்பப்படும் ஒவ்வொரு 100 பைசாவில் 15 பைசா மட்டுமே உண்மையில் சென்றடைகிறது என்று 80களில் ஒரு பிரதமர் இழிவான அறிக்கையை அளித்தார். ஆனால் இப்போது, 2015 இல் பிரதமர் நரேந்திர மோடியால் தொடங்கப்பட்ட டிஜிட்டல் இந்தியா திட்டத்தால், ஒவ்வொரு ரூபாயும் நாட்டின் தொலைதூர மூலைகளில் வசிக்கும் பயனாளிகளின் கணக்குகளுக்கு நேரடியாக மாற்றப்படுகிறது.” என்று ராஜீவ் சந்திரசேகர் கூறினார்.
ஸ்டார்ட்அப்களுக்கான அரசாங்கத்தின் எதிர்கால கொள்கை முன்முயற்சிகள் குறித்து ஆர்வமுள்ள இளம் ஸ்டார்ட்அப்களுடன் பகிர்ந்து கொண்ட ராஜீவ் சந்திரசேகர், “விரைவில் டிஜிட்டல் இந்தியா ஸ்டார்ட்அப் ஹப், என்னும் ஒரு நிறுவன கட்டமைப்பானது, ஸ்டார்ட்அப் சூழலை மேலும் ஊக்குவிக்கவும், தேசிய அளவில் ஸ்டார்ட்அப் முயற்சிகளை மையமாக ஒருங்கிணைக்கவும் நிறுவப்படும். ஸ்டார்ட்அப்களை அரசு சுற்றுச்சூழல் அமைப்புடன் இணைக்க அரசாங்கம் முயற்சிகளை மேற்கொண்டு வருகிறது, இதன் மூலம் அரசாங்கத்தின் கொள்முதல் தேவைகளை ஸ்டார்ட்அப்கள் புதுமையான தீர்வுகளுடன் சந்திக்க முடியும்’’,என்றார்.
பின்னர், அமைச்சர் பண்டிட் தீன் தயாள் எரிசக்தி பல்கலைக்கழகத்தை பார்வையிட்டார், அங்கு ஆற்றல் துறையில் ஸ்டார்ட்அப்கள் தங்கள் கண்டுபிடிப்புகளை காட்சிப்படுத்தினர்.
மேலும் விவரங்களுக்கு இந்த ஆங்கில செய்திக்குறிப்பை காணவும் : https://www.pib.gov.in/PressReleasePage.aspx?PRID=1827443
சுகாதாரம் மற்றும் குடும்ப நலத்துறை அமைச்சகம்
புதிதாக தொற்று ஏற்பட்டவர்களின் எண்ணிக்கை 50 ஆயிரத்துக்கும் கீழ் குறைவு 3 மாதங்களுக்குப்பின் முதல் முறை
கொரோனாவுக்கு எதிரான பேராட்டத்தில், இந்தியா, பல குறிப்பிடத்தக்க இலக்குகளை கடந்துள்ளது.
கடந்த 24 மணி நேரத்தில், புதிதாக தொற்று ஏற்பட்டவர்களின் எண்ணிக்கை 46,790 ஆக குறைந்தது. கடந்த 3 மாதத்தில், புதிதாக தொற்று ஏற்பட்டவர்களின் எண்ணிக்கை 50 ஆயிரத்துக்கும் கீழ் குறைந்தது இதுவே முதல் முறை. இதற்கு முன் கடந்த ஜூலை 28ம் தேதி அன்று, புதிதாக தொற்று ஏற்பட்டவர்களின் எண்ணிக்கை 47, 703 ஆக இருந்தது.
கொவிட் தொற்றிலிருந்து குணமடைபவர்களின் எண்ணிக்கை ஒவ்வொரு நாளும் அதிகரித்து வரும் நிலையில், இறப்பு வீதமும் குறிப்பிடத்தக்க அளவில் குறைந்து வருகிறது. சிகிச்சை பெறுபவர்களின் எண்ணிக்கையும் தொடர்ந்து குறைந்து வருகிறது.
மற்றொரு சாதனையாக, சிகிச்சை பெறுபவர்களின் சதவீதம் 10%-க்கும் கீழ் குறைந்துள்ளது. நாட்டில் தற்போது கொவிட் பாதிப்பு 7.5 லட்சத்துக்கும்  கீழ் உள்ளது. இது மொத்த பாதிப்பில் 9.85%.
நாடு முழுவதும் கொவிட்-19 ஒழிப்பு பணியில் ஈடுபட்டுள்ள முன்னணி ஊழியர்களின் சுயநலமற்ற சேவை மற்றும் அர்ப்பணிப்பால் இந்த வெற்றி கிடைத்துள்ளது.
குணமடைந்தவர்களின் மொத்த எண்ணிக்கை 67 லட்சத்தை கடந்துள்ளது. சிகிச்சை பெறுபவர்கள் மற்றும் குணடைந்தவர்களுக்கு இடையேயான வித்தியாசம் இன்று 59,84,790 ஆக உள்ளது.
கடந்த 24 மணி நேரத்தில், 69,720 பேர் குணமடைந்து வீடு திரும்பியுள்ளனர். இதனால் குணமடைந்தோர் வீதம் 88.63% மாக அதிகரித்துள்ளது.
கடந்த 24 மணி நேரத்தில் 587 பேர் உயிரிழந்துள்ளனர். தொடர்ந்து 2வது நாநளாக, உயிரிழந்தோர் எண்ணிக்கு 600க்கு கீழ் உள்ளது.
குணமடைவோர் எண்ணிக்கை அதிகமாகவும், உயிரிழப்பு எண்ணிக்கை குறைவாக இருக்கும் நாடுகளில் ஒன்றாக இந்தியா உள்ளது.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1666027
(
சுற்றுச்சூழல் மற்றும் வனத்துறை அமைச்சகம்
சட்டவிரோத மணல் அகழ்வை தடுக்க கடும் சட்டங்களை அமல்படுத்துமாறு மாநிலங்களை திரு பிரகாஷ் ஜவடேகர் கேட்டுக்கொண்டார்
பதினைந்தாவது தேசிய வன தியாகிகள் தினத்தன்று, நெருப்பு, கடத்தல்காரார்கள் மற்றும் சட்ட விரோத கும்பல்களில் இருந்து நமது இயற்கை வளங்களை காக்கும் பணியில் தமது இன்னுயிரை ஈந்தவர்களுக்கு மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு திரு பிரகாஷ் ஜவடேகர் அஞ்சலி செலுத்தினார்.
நிகழ்ச்சியில் பேசிய அவர், சட்டவிரோத மணல் அகழ்வை தடுக்க கடும் சட்டங்களை அமல்படுத்தி, இச்செயல்களில் ஈடுபடுவோர் மிது நடவடிக்கையை எடுக்குமாறு மாநில அரசுகளை கேட்டுக்கொண்டார்.
மணல் கடத்தல் கும்பல்களுக்கு எச்சரிக்கை விடுத்த அமைச்சர், இயற்கை வளங்களை சுரண்டுவோருக்கு கடுமையான தண்டனை வழங்கப்படும் என்றார். பல மாநிலங்கள் இந்த விஷயத்தில் விதிகளைப் பின்பற்றுவதில்லை என்றும் அவர் கவலை தெரிவித்தார்.
மணல் கடத்தல் ஆறுகளை சேதப்படுத்துவதாகவும், நாட்டின் இயற்கை வளத்தை சுரண்டுவதாகவும் அவர் கூறினார். இயற்கை வளங்களைப் பாதுகாக்க பாடுபடுவோர் போற்றப்பட வேண்டியவர்கள் என்றும் அமைச்சர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653438
(Visitor Counter : 135
பிரதமர் அலுவலகம்
டென்மார்க் பிரதமர் வருகையின் போது பரிமாறிக் கொள்ளப்பட்ட புரிந்துணர்வு ஒப்பந்தங்கள் / ஒப்பந்தங்களின் பட்டியல்
|வ. எண்
||புரிந்துணர்வு ஒப்பந்தம் / ஒப்பந்தத்தின் பெயர்
||இந்தியத்தரப்பில் பரிமாறிக்கொண்டவர்
||டென்மார்க்தரப்பில் பரிமாறிக்கொண்டவர்
|
|1
||நிலத்தடி நீர் வளங்கள் மற்றும் நீர்நிலைகளை வரைபடமாக்குவது பற்றிய புரிந்துணர்வு ஒப்பந்தம் ஹைதராபாத்தில் உள்ள அறிவியல் மற்றும் தொழில்துறை ஆராய்ச்சி கவுன்சில்- தேசிய புவி இயற்பியல் ஆராய்ச்சி நிறுவனம் மற்றும் டென்மார்க் ஆர்ஹஸ் பல்கலைக்கழகம், மற்றும் டென்மார்க், கிரீன்லாந்தின் புவியியல் ஆய்வு அமைப்பு ஆகியவை இடையே கையெழுத்தானது.
||
|
டாக்டர் வி.எம். திவாரி
இயக்குனர்
சிஎஸ்ஐஆர்- தேசிய புவி இயற்பியல் ஆராய்ச்சி நிறுவனம், ஹைதராபாத் 
|டென்மார்க் தூதர் ஃப்ரெடி ஸ்வானே
|
|2
||பாரம்பரிய அறிவு டிஜிட்டல் நூலக அணுகல் குறித்த ஒப்பந்தம் சிஎஸ்ஐஆர் மற்றும் டென்மார்க் காப்புரிமை மற்றும் டிரேட்மார்க் அலுவலகம் இடையே கையெழுத்தானது
||
|
டாக்டர் விஷ்வஜனனி ஜெ.சதிகெரி
தலைவர்
சிஎஸ்ஐஆர் பாரம்பரிய அறிவு டிஜிட்டல் நூலக பிரிவு, புதுதில்லி
|டென்மார்க் தூதர் ஃப்ரெடி ஸ்வானே
|
|3
||கோடை காலங்களில் இயற்கை குளிர்பதன சீர்மிகு மையத்தை நிறுவுவதற்கான புரிந்துணர்வு ஒப்பந்தம் பெங்களூரில் உள்ள இந்திய அறிவியல் கழகம், டான்ஃபோஸ் இண்டஸ்ட்ரீஸ் நிறுவனம் இடையே கையெழுத்தானது.
||
|
பேராசிரியர் கோவிந்தன் ரங்கராஜன்
இயக்குனர்
இந்திய அறிவியல் கழகம், பெங்களூரு
|
|
திரு ரவிச்சந்திரன் புருசோத்தமன்
தலைவர்
டான்ஃபோஸ் இந்தியா
|4
||இந்தியா-டென்மார்க் திறன் மேம்பாடு மற்றும் தொழில்முனைவு அமைச்சகங்கள் இடையே ஒப்பந்தம் கையெழுத்தானது
||
|
திரு ராஜேஷ் அகர்வால்
செயலாளர்
திறன் மேம்பாடு மற்றும் தொழில்முனைவு அமைச்சகம்
|டென்மார்க் தூதர் ஃப்ரெடி ஸ்வானே
|
இது தவிர கீழ்கண்ட வர்த்தக ஒப்பந்தங்களும் அறிவிக்கப்பட்டன:
|அ
||ஹைட்ரஜன் எலக்ட்ரோலைசர் உருவாக்கம் மற்றும் அதைத் தொடர்ந்து இந்தியாவில் ஹைட்ரஜன் எலக்ட்ரோலைசரின் உற்பத்தி மற்றும் பயன்பாடு குறித்து ரிலையன்ஸ் இண்டஸ்ட்ரீஸ் லிமிடெட் மற்றும் ஸ்டைஸ்டால் எரிபொருள் டெக்னாலஜிஸ் இடையே புரிந்துணர்வு ஒப்பந்தம்.
|
|ஆ
||டென்மார்க்கை அடிப்படையாகக் கொண்ட ‘நிலைத்தன்மையின் தீர்வுகளுக்கான சீர்மிகு மையத்தை’ அமைக்க, இன்ஃபோசிஸ் டெக்னாலஜிஸ் மற்றும் ஆர்ஹஸ் பல்கலைக்கழகம் இடையேயான புரிந்துணர்வு ஒப்பந்தம்.
|
|இ
||தீர்வுகளுக்கான அறிவுப் பகிர்தலை ஊக்குவித்தல் மற்றும் பொருளாதாரத்தின் பசுமை மாற்றம் குறித்த ஆராய்ச்சியை எளிதாக்குதல் பற்றி 'அப்சர்வர் ரிசர்ச் ஃபவுண்டேஷன்' மற்றும் 'ஸ்டேட் ஆஃப் கிரீன்' ஆகியவற்றுக்கு இடையேயான புரிந்துணர்வு ஒப்பந்தம்.
|
(
ஜவுளித்துறை அமைச்சகம்
ஜவுளி அமைச்சகம்: அமைச்சராக திரு பியூஷ் கோயல், இணை அமைச்சராக திருமதி தர்ஷனா விக்ரம் ஜர்தோஷ் பொறுப்பேற்பு
மத்திய வர்த்தகம் மற்றும் தொழில் துறை, நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியூஷ் கோயல், பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிருதி சுபின் இரானியிடமிருந்து ஜவுளி அமைச்சகத்தின் பொறுப்பை இன்று பெற்றுக்கொண்டார்.
இணை அமைச்சர் திருமதி தர்ஷனா விக்ரம் ஜர்தோஷும் இன்று பொறுப்பேற்றுக் கொண்டார்.
பொறுப்பேற்றுக் கொண்ட பிறகு செய்தியாளர்களிடம் பேசிய திரு கோயல், தமக்கு வாய்ப்பளித்த பிரதமர் திரு நரேந்திர மோடிக்கு நன்றி தெரிவித்தார். தமக்கு முன்பு இந்த பதவியில் இருந்த திருமதி ஸ்மிருதி இரானி, ஜவுளி அமைச்சகத்தில் பல்வேறு சிறப்பான பணிகளை மேற்கொண்டு, சமீப காலத்தில் இத்துறை கணிசமான வளர்ச்சி அடைய காரணமாக இருந்துள்ளதாக அவர் பாராட்டினார். பொருளாதாரத்திற்கு மிகப்பெரிய ஆதரவு அளிக்கும் வகையில், இத்துறையை மேலும் வலுப்படுத்த பிரதமர் திரு நரேந்திர மோடி விருப்பம் தெரிவித்துள்ளதாக அமைச்சர் குறிப்பிட்டார்.
வர்த்தகம், தொழில் மற்றும் ஜவுளித் துறைகளிடையே இணக்கத்தை ஏற்படுத்த பிரதமர் திட்டமிட்டிருப்பதால், தமக்கு இந்த அமைச்சகத்தின் பொறுப்பு வழங்கப்பட்டதற்கு அதுவே காரணமாக இருக்கக்கூடும் என்றும் அவர் தெரிவித்தார்.
இந்திய ஜவுளிகளை ஊக்கப்படுத்த அரசு விரும்புவதால், முன்காலத்தில் இந்தியாவிற்கான அடையாளத்தை கட்டமைப்பதில் ஜவுளி முக்கியப்பங்கு வகித்ததைப் போல மீண்டும் அத்துறை முக்கியத்துவம் பெறும் என்று அவர் நம்பிக்கை தெரிவித்தார்.
செய்தியாளர்களிடம் பேசிய இணை அமைச்சர் திருமதி தர்ஷனா விக்ரம் ஜர்தோஷ், பிரதமர் திரு நரேந்திர மோடி இந்த மிகப் பெரும் வாய்ப்பை தமக்கு அளித்திருப்பதாகவும், அவரது தலைமை மற்றும் மத்திய அமைச்சர் திரு பியூஷ் கோயலின் வழிகாட்டுதல்படி ஜவுளித் துறையின் வளர்ச்சிக்காகவும் மேக் இன் இந்தியா திட்டத்தில் முக்கிய துறையாக இதனை மாற்றவும் தாம் முழு ஈடுபாடுடன் செயல்படுவேன் என்றும் உறுதி அளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733684
----
(Visitor Counter : 269
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 199.71 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,40,760.
கொவிட் சிகிச்சை பெறுபவர்கள் எண்ணிக்கை 0.32 சதவீதமாக உள்ளது.
குணமடைந்தோர் விகிதம் தற்போது 98.48 சதவீதம்
கடந்த 24 மணி நேரத்தில் 18,301 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,30,63,651 என அதிகரித்துள்ளது.
கடந்த 24 மணி நேரத்தில் 20,044 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.80 சதவீதம் ஆகும்
வாராந்திர பாதிப்பு விகிதம் 4.40 சதவீதம் ஆகும்
இதுவரை மொத்தம் 86.90 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,17,895 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841952
பிரதமர் அலுவலகம்
சந்த் கபீர் தாஸ் ஜி பிறந்த தினத்தில் பிரதமர் மரியாதை
சந்த் கபீர் தாஸ் ஜி பிறந்த தினத்தில் அவருக்கு பிரதமர் திரு நரேந்திர மோடி மரியாதை செலுத்தியுள்ளார்.
‘‘சந்த் கபீர்தாஸ், சமூக தீங்குகளுக்கு எதிராக மட்டும் போராடவில்லை, மனிதநேயம் மற்றும் அன்பையும் உலகுக்கு கற்று கொடுத்தார். அவர் காட்டிய வழி, சகோதரத்துவம் மற்றும் நல்லெண்ண பாதையில் செல்ல பல தலைமுறைகளை தொடர்ந்து ஊக்குவிக்கும்’’ என பிரதமர் கூறியுள்ளார்.
மகரில் உள்ள சந்த் கபீர் தாஸ் நிர்வானா ஸ்தலிக்கு சில ஆண்டுகளுக்கு முன்பு சென்ற படங்களையும் பிரதமர் பகிர்ந்துள்ளார்.
----
(
புவி அறிவியல் அமைச்சகம்
டவ்-தே புயல் மேலும் தீவிரமடைந்து, குஜராத்தில் 18ம் தேதி காலை கரையை கடக்கும் வாய்ப்பு
டவ்-தே புயல் அடுத்த 24 மணி நேரத்தில் மேலும் தீவிரமடைந்து, குஜராத்தில் 18ம் தேதி காலை கரையை கடக்கும் வாய்ப்புள்ளதாக தேசிய வானிலை முன்னிறிவிப்பு மையம் தெரிவித்துள்ளது.
கிழக்கு மத்திய அரபிக் கடலில் மையம் கொண்டிருந்த அதி தீவிர புயல் டவ்-தே, கடந்த 6 மணி நேரத்தில் வடக்கு நோக்கி மணிக்கு 11 கி.மீ வேகத்தில் நகர்ந்து, இன்று காலை 5.30 மணியளவில் கிழக்கு மத்திய அரபிக் கடலில் பஞ்சிம் கோவுக்கு மேற்கு -தென்மேற்கு திசையில் 130 கி.மீ தொலைவில் மையம் கொண்டிருந்தது.
இது அடுத்த 24 மணி நேரத்தில் மேலும் தீவிரமடையும் வாய்ப்பு உள்ளது. இது வடமேற்கு திசையை நோக்கி நகர்ந்து, குஜராத் கடற்கரையை நாளை மாலை சென்றடையும். அதன்பின் குஜராத் பாவ்நகர் மாவட்டத்தின் போர்பந்தர் மற்றும் மகுவா இடையே மே 18ம் தேதி காலை கரையை கடக்கும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718999
குடியரசுத் துணைத் தலைவர் செயலகம்
மக்களுக்கும் அரசுக்கும் இடையே தொடர்ச்சியான உரையாடல் தேவை என்பதைக் குடியரசு துணைத் தலைவர் வலியுறுத்தினார்
குடிமக்களை மையப்படுத்திய மற்றும் பதிலளிக்கக்கூடிய நிர்வாகத்திற்காக மக்களுக்கும் அரசுகளுக்கும் இடையே தொடர்ந்த உரையாடலின் அவசியத்தைக் குடியரசு துணைத் தலைவர் திரு. எம். வெங்கையா நாயுடு வலியுறுத்தினார். ஒவ்வொரு கட்டத்திலும் கொள்கை உருவாக்கம் மற்றும் அமலாக்கம் மக்கள் பங்கேற்புடன் இரு வழி செயல்முறையாக இருக்க வேண்டும் என்று அவர் கூறினார்.
குடியரசு துணைத் தலைவர் மாளிகையில் இன்று தம்மை சந்திக்க வந்த 2018 மற்றும் 2019 தொகுப்புகளின் இந்திய தகவல் சேவை அதிகாரிகளிடம் உரையாற்றிய திரு நாயுடு, அரசுகளுக்கும் குடிமக்களுக்கும் இடையிலான இடைவெளியைக் குறைப்பதில் தகவல்தொடர்புகளின் பங்கினை எடுத்துரைத்தார். “ஜனநாயகத்தில், அரசின் கொள்கைகள் மற்றும் முன்முயற்சிகள் பற்றிய தகவலை சரியான நேரத்தில் மக்களுக்கு அவர்களின் தாய்மொழியில் தகவல் தந்து அதிகாரம் அளிக்க வேண்டும். மறுபுறம், அரசுகளும் மக்களின் எதிர்பார்ப்புகள் மற்றும் விருப்பங்களைப் பாகுபாடின்றி சரியான நேரத்தில் நிறைவேற்ற வேண்டும்,”என்று அவர் கூறினார்.
வாக்குகளைப் பெறுவதற்குப் பல்வேறு அரசியல் கட்சிகளின் கவர்ச்சித் திட்டங்கள் குறித்து எச்சரித்த திரு நாயுடு, இலவச கலாச்சாரம் பல மாநிலங்களின் நிதி ஆரோக்கியம் மோசமடைய வழிவகுத்தது என்றார். "அரசு நிச்சயமாக ஏழை மற்றும் உதவி தேவைப்படுவோருக்கு ஆதரவளிக்க வேண்டும், ஆனால் அதே நேரத்தில் சுகாதாரம், கல்வி மற்றும் உள்கட்டமைப்பு மேம்பாட்டிற்கு முன்னுரிமை அளிக்க வேண்டும்," என்று அவர் கூறினார்.
இந்தியாவின் குடியரசு துணைத் தலைவராக இருந்த திரு நாயுடு தமது கடைசி உரையில், “ஒரு சாதாரண விவசாயியின் மகனிலிருந்து நாட்டின் மிக உயர்ந்த இரண்டாவது அரசியல் சாசனப் பதவிக்கு நான் உயர்வதற்கான திறவுகோல் முழுக்க முழுக்க கடின உழைப்பு, ஒரே மனப்பான்மை, தொடர்ச்சியான பயணம், நாட்டின் ஒவ்வொரு பகுதியிலும் உள்ள மக்களுடனான தொடர்பு. மக்களை சந்தித்து பேசியதன் மூலம் நிறைய கற்றுக்கொண்டேன்." என்றார்.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://pib.gov.in/PressReleasePage.aspx?PRID=1850265